Ջեյսոն Ալեքսանդր

**Ջեյ Սքոթ Գրինսպեն** ( հայտնի որպես Ջեյսոն Ալեքսանդր, ), ամերիկացի դերասան և կատագերգու։  Իր կարիերայի ընթացքում նա արժանացել է «Էմմի» և «Թոնի» մրցանակներին։ Առաջադրվել է չորս «Ոսկե գլոբուս» մրցանակի։ Նա հայտնի է դարձել NBC–ի Սայնֆելդ սիթքոմում (1989–1998) Ջորջ Կոստանզա դերով,որի համար արժանացել է «Կինոդերասանների գիլդիայի» մրցանակին ՝ կատակերգական սերիալի լավագույն դերասան լինելու համար։ Յոթ անգամ անընդմեջ առաջադրվել է Պրայմ թայմ «Էմմի» մրցանակի ` կատակերգական սերիալում լավագույն երկրորդ պլանի դերասան լինելու համար, ինչպես նաև չորս «Ոսկե գլոբուս» մրցանակի ՝ հեռուստատեսային երկրորդ պլանի լավագույն դերասանի անվանակարգում։

Ալեքսանդրն իր առաջին ելույթն ունեցել է Բրոդվեյում 1981 թվականին ՝ խաղալով Ջոյի դերը Սթիվեն Սոնդհայմի «Մենք զվարճանում ենք առաջ գլորվելով» մյուզիքլում։ Նա շարունակեց ակտիվորեն ելույթ ունենալ Բրոդվեյում ՝ 1984 թվականին խաղալով «Սահադաշտը»,  1985 թվականին ՝ «Անձնավորություններ» մյուզիքլներում, և 1986 թվականին Նիլ Սայմոնի «Բրոդվեյի սահմանը »պիեսում։ Այնուհետև 1989 թվականին նկարահանվել է Ջերոմ Ռոբինսի «Բրոդվեյ» ներկայացման մեջ, որի համար արժանացավ «Թոնի» մրցանակի ՝ մյուզիքլում լավագույն դերասան անվանակարգում։ Նա հանդես է եկել Մել Բրուքսի «Պրոդյուսերները» Լոս Անջելեսի արտադրությունում։ Նա եղել «Կրկնել! Բրոդվեյը լավագույնն է Լոս Անջելեսում»–ի  գեղարվեստական ղեկավար, որտեղ բեմադրել է մյուզիքլներ։

Նրա կինոդերերի թվում են՝«Սիրունիկը»(1990),«Կոնաձև գլուխներ» (1993), «Հյուսիս» (1994), «Վերջին ընթրիք» (1995), «Դանսթոնը մուտք է գործում» (1996),«Ժխտում» (1998), «Մակերեսային Հալ» (2001) և «Ջոկեր քարտ» (2015) ֆիլմերը։ Նա հնչյունավորել է գարգոյլ Հյուգոյին Դիսնեի «Կուզիկը Նոտր Դամից»(1996) մուլտֆիլմում, և գլխավոր դերը «Դաքմեն» (1994–1997) ֆիլմում։ «Երազիր» (1994) ֆիլմում իր դերի համար առաջադրվել է Պրայմ թայմ «Էմմի» մրցանակի ՝ որպես կատակերգագան սերիալի ականավոր հյուր դերասան։ Նա նաև խաղացել է «Զսպեք Ձեր խանդավառությունը» (2001,2009) և «Զարմանահրաշ տիկին Մեյզելը» (2019) ֆիլմերում։

## Վաղ կյանք ու կրթություն
link=https://en.wikipedia.org/wiki/File:Jason-Alexander-1977.jpg|մինի|Ջեյսոն Ալեքսանդրը Լիվինգսթոնի ավագ դպրոցում 1977 թվականին
Գրինսպենը ծնվել է Նյու Ջերսի նահանգի Նյուարկ քաղաքում,հրեական ընտանիքում, բուժքույր և առողջապահական համակարգի ադմինիստրատոր Ռութ Մինիի (ծնված Սայմոն) և հաշվապահական հաշվառման մենեջեր Ալեքսանդր Բ.Գրինսպենի ընտանիքում։  Հետագայում Գրինսպենը վերցրել է իր հոր անունը (Jason Alexander) իր բեմական անվան համար։

Ալեքսանդրը մեծացել է Մեյփլվուդում և Լիվինգսթոնում, Նյու Ջերսիում, և 1997 թվականին ավարտել է Լիվինգսթոնի ավագ դպրոցը։ Վաղ տարիքից հետաքրքրված լինելով մոգությամբ ՝ նա սկզբում հույս ուներ դառնալ աճպարար, բայց մոգական ճամբար գնալիս նրան ասացին, որ նրա ձեռքերը չափազանց փոքր են թղթախաղի համար։ Նա սկսեց հետաքրքրվել թատրոնով, և ի վերջո հասկացավ․ «Մի րոպե,ամբողջը պատրանք է։ Այստեղ ոչինց իրական չէ», և այդ թատրոնն ինքնին «կախարդական հնարք էր»։ Հետո նա որոշեց զբաղվել թատերական կարիերայով։

Ավագ դպրոցն ավարտելուց հետո նա սովորեց թատերական արվեստ Բոստոնի համալսարանում։ Նա ցանկանում էր զբաղվել դասական դերասանությամբ, բայց պրոֆեսորը,ով ուշադրություն եր դարձնում նրա կազմվածքին, նրան կենտրոնացրեց կատակերգության վրա՝նշելով. «Ես գիտեմ,որ սրտով ու հոգով դու Համլետ ես,բայց երբեք չես խաղա Համլետ։ Ալեքսանդրը երրորդ կուրսից հետո թողեց Բոստոնի համալսարանը առանց դիպլոմի ՝ Նյու Յորքում դերասանի լրիվ դրույքով աշխատանքի համար։ 1995 թվականին համալսարանը նրան շնորհեց պատվավոր կոչում։

## Կարիերա
### 1980–1999․Բրոդվեի առաջին քայլեր և Սայնֆելդ
Ալեքսանդրն իր դերասանական կարիերան սկսել է Նյու Յորքի բեմից, և կայացած երգիչ ու պարող է։ Ալեքսանդրը կինոյում իր առաջին քայլերն է կատարել 1981 թվականին ամառային ճամբարում «Այրումը» սլեշեր ֆիլմում։Բրոդվեյում նա հայտնվեց 1981 թվականին Սթիվեն Սոնդհայմի,«Մենք զվարճանում ենք առաջ գլորվելով» 1984 թվականին Քանդերի և Էբբի «Սահադաշտը», 1986 թվականին Նիլ Սայմոնի,«Բրոդվեյի սահմանը » 1990 թվականին «Հանցակից», 1989 թվականին Ջերոմ Ռոբինսի «Բրոդվեյ» ներկայացումներում,որի համար 1990թվականին արթանացավ «Թոնի» մրցանակի ՝ մյուզիքլի լավագույն դերասան անվանակարգում։ «Նյու Յորք Թայմս»–ից Ֆրենկ Ռիչը իր ելույթի մասին գրել է․ «Ջեյսոն Ալեքսանդրը, երեկոյի հիասքանչ պատմողը, կատարում է անհնարին թվացողը․ նա մոռացության է մատնում  Զիրո Մոստելի հիշատակը ՝ «Մի զվարճալի դեպք ՝ Ֆորումի ճանապարհին» ներկայացման Պսևդոլուսի դերում»։

Բացի 1990 թվականին «Սիրունիկը» ֆիլմում անզգայուն, փողի կարիք ունեցող փաստաբանի դեր ունենալուց, Ալեքսանդրը 1990 թվականին նաև նկարահանվել «Յակոբի սանդուղքը», 1993 թվականին «Կոնաձև գլուխներ», 1994 թվականին «Թուղթը» և «Հյուսիս», 1995 թվականին «Վերջին ընթրիք», 1996 թվականին,«Դանսթոնը մուտք է գործում» 1997 թվականին Սեր! Քաջություն! Կարեկցանք, 1998 թվականին «Ժխտում», 1999 թվականին «Սեր և գործողություն Չիկագոյում» ֆիլմերում։ 1980–ական թվականներին Ալեքսանդրը նկարահանվել է մի շարք գովազդներում։ Դրանց թվում էին Հերշիզ Քիսիսի գովազդները, Դելտա Գոլդ չիփսերը, Միլլեր Լայթ գարեջուրը, ՄաքԴոնալդսի համբուրգերը, Փաբսթ Բլու Ռիբբոն գարեջուրը, Լիվայս 501 ջինսը, Սոնի Վոչմեն հեռուստացույցը և Վեսթերն Յունիոն դրամական փոխանցումները։ Սայնֆելդից առաջ Ալեքսանդրը նկարահանվել է Ջոն Դիրի ու ՄաքԴոնալդսի գովազդային հոլովակներում, ինչպես նաև CBS–ի կարճատև «Ամեն ինչ հարաբերական է» (1987) սիթքոմում։

Ալեքսանդրը հայտնի է որպես «Սայնֆելդ» սիթքոմի առանցքային դերասաններից մեկը ՝ մարմնավորելով Ջորջ Կոստանզային (Ջերի Սաենֆելդի հերոսի մանկության լավագույն ընկերոջը)։ Այդ դերի համար նա յոթ անգամ առաջադրվել է Պրայմ թայմ «Էմմի» և չորս «Ոսկե գլոբուս» մրցանակների, բայց չի շահել որևէ մեկը այն պատճառով, որ նրա խաղընկեր Մայքլ Ռիչարդսը բազմիցս հաղթել է Կոսմո Քրեյհեմի դերի համար։ Սակայն, 1995 թվականին ստացել է «Կինոդերասանների գիլդիայի» մրցանակ ՝ կատակերգական սերիալում լավագույն տղամարդ դերասան լինելու համար։

Սայնֆելդի դերին զուգահեռ նա նկարահանվել է ABC–ի «Դինոզավրեր» սիթքոմում ՝ որպես Ալ «սեքսուալ» Հարիս (ով հաճախ է սեռական ոտնձգություններ անում), ինչպես նաև այլ դերերում 1991–1994 թվականները։ 1994 թվականին «Երազել» սերիալի դերի համար առաջադրվել է Պրայմ թայմ Էմմի մրցանակի ՝ կատակերգական սերիալում լավագույն դերասանի անվանակարգում։ Նա հնչյունավորել է գլխավոր կերպարին «Դաքմեն» (1994–1997) անիմացիոն ֆիլմում, և ձայնավորել Քաթբերտի մարդկային ռեսուրսների չար տնօրենին,կարճամետրաժ անիմացիոն «Դիլբերտ» սերիալում(1999–2000),որը հիմնված էր այն ժամանակ հայտնի կոմիքսի վրա։ 1995 թվականի հունվարին նկարահանվել է Ռոլդ Գոլդ պրետզելների գովազդում, որը հեռարձակվել է Սուպերբոուլի ժամանակ։ Գովազդում նա պատկերված է «Ֆրեյզեր»–ի Էդդի շան հետ, որը օդանավից պարաշյուտով ցատկում է մարզադաշտի վրայով։ Գովազդային հոլովակից հետո հանդիսատեսը վերադառնում է  մարզադաշտի ուղիղ հեռարձակմանը ՝ լսելով զարմացած սպորտային մեկնաբաններին, թե ինչպես են Ալեքսանդրը և շունը վայրէջք են կատարում խաղադաշտում բուռն ցափահարությունների ներքո։

1995 թվականին Ալեքսանդրը հայտնվեց Բրոդվեյի «Ցտեսություն,թռչուն» մյուզիքլի հեռուստատեսային տարբերակում ՝ որպես Կոնրադ Բիրդիի գործակալ Ալբերտ Պետերսոն։ 1996թվականին նկարահանվել է «Մափեթները այսօր» էստրադային շոուի ութերորդ դրվագում։ Նա հնչյունավորել է գարգոյլ Հյուգոյին 1996 թվականին Դիսնեյի «Կուզիկը Նոտր Դամից» անիմացիոն ֆիլմում և դրա շարունակությունը ՝ «Կուզիկը Նոտր Դամից 2»–ը։ Ալեքսանդրը հնչյունավորել է Աբիս Մալի կերպարը 1994 թվականին նկարահանված «Ջաֆարի վերադարձը» ֆիլմում և 1994–1995 թվականների հեռուստասերիալում, որը հիմնված է 1992 թվականի «Ալադին» մուլտֆիլմի վրա։

1997 թվականին նա հայտնվել է «Մոխրոտը» ֆիլմում՝Ռոջերսի և Համերսթայնի Մոխրոտը ռեմեյքում, Ուիթնի Հյուսթոնի, Բրենդի  Նորվուդի, և Վուպի Գոլդբերգի կողքին։ Դիսնեյում նրա ձայնային այլ աշխատանքներից են 2001թվականի «Մկան տունը» և 2012 թվականի «Քինգդոմ Հարթս 3D։ Երազային անկման հեռավորությունը»” տեսախաղը։ Նա զբաղվել է ռեժիսուրայով, սկսած 1996 թվականի «Լավ կամ վատ» և 1999 թվականի «Պարզապես նայում եմ» ֆիլմերից։ 1999 թվականին Ալեքսանդրը նախագահում էր Նյու Յորքի Ֆրայրս ակումբի «Ռոուսթ» միջոցառումը, որը նվիռված էր Ջերի Սթիլերին, ով մարմնավորել էր իր հոր դերը «Սայնֆելդ»–ում։ Դրան մասնակցել են նաև Քևին Ջեյմսը և Փեթոն Օսվալթը ՝ Սթիլերի «Քուինսի թագավորը» ֆիլմի գործընկերները։ Ալեքսանդրը 1999 թվականին հայտնվեց «Աստղային ճանապարհորդություն։ Ուխտավոր»  սերիալի «Մտքի կենտրոն» էպիզոդում ` մարմնավորելով Կուրոսին ՝ հանճարեղ այլմոլորակայինին, որը փորձում էր ձեռք բերել «Իննից յոթ»–ին իր նավի ծառայության համար։

### 2000–2009․ Անհատական սիթքոմներ և վերադարձ թատրոն
Չնայած կինոյի և թատրոնի հաջող կարիերային, Ալեքսանդրը չկարողացավ կրկնել Սայնֆելդի հաջողությունը հեռուստատեսությունում։ 2001 թվականին նա նկարահանվեց «Մակերեսային Հալ» ֆիլմում ՝ մարմնավորելով անպիտան կնամոլ Մաուրիսոյին։ Նրա առաջին վերադարձը Սայնֆելդից հետո Պրայմ թայմ հեռուստատեսություն եղավ ABC–ի «Բոբ Փաթերսոն» սիթքոմում, որը լայնորեն գովազդվեց, բայց ընդամենը հինգ էպիզոդից հետո փակվեց։ Ալեքսանդրը մասամբ այս ձախողումը կապում է Սեպտեմբերի 11–ի ահաբեկչական հարձակումների հետևանքով երկրում տիրող իրավիճակի հետ։ 2001 թվականին Ալեքսանդրը հանդես է եկել «Զսպեք Ձեր խանդավառությունը» սերալի երկրորդ սեզոնում ՝ իր կամեո դերով, իսկ յոթերորդ եթերաշրջանում նա հայտնվեց «Սայնֆելդ»–ի իր երեք գլխավոր գործընկերների հետ։ Նույն թվականին նա խաղաց «Ընկերներ» հեռուստասերիալի «Այն մեկը,որտեղ մահանում է Ռոզիտան» դրվագում ՝ մարմնավորելով Էրլին ՝ մատակարարման մենեջերին, ով ինքնասպան է լինում։ Ֆիբի Բուֆեյը զանգահարում է նրան ՝ փորձելով տոներ վաճառել, բայց իմանում է նրա խնդրի մասին և փորձում համոզել, որ ինքնասպան չլինի։ Սա հիշատակվում է  «Մայքոլմը կենտրոնում» դրվագում, որտեղ Ալեքսանդրը մարմնավորում է Լեոնարդին ՝ նևորոտիկ ու քննադատող մենակյացին։ Նա ներկայացնում է իրեն որպես «ազատ մարդ» և ասում, որ ապրում է «հեռախոսով տոներ վաճառելով»։ Սերիալի ընթացքում նա շարունակաբար ենթարկվում է Ջորջ անունով մի մարդու ոտնձգություններին։

Նա հայտնվեց «Մի գիշեր ողորմության ժամանակ»  ֆիլմում, որը 2002 թվականի «Մթնշաղի գոտի» սերիալի կարճատև վերաթողարկման առաջին դրվագն էր, որտեղ էլ նա մարմնավորեց «Մահվան» կերպարը։ Նույն թվականին մարմնավորեց խաղալիքագործ  Ալֆրեդ Գիլբերտին «Մարդը,ով փրկեց Սուրբ Ծնունդը» ֆիլմում։ 2002 թվականին նա նկարահանվեց Kentucky Fried Chicken (KFC)–ի գովազդներում, այդ թվում ՝ մեկում «Սան Ֆրանցիսկոյի հսկաններ»–ի Բերի Բոնդսի, իսկ մյուսում «Բեչլորեթ»–ի Թրիստա Ռենի հետ։ Լուրեր էին տարածվել, թե նա դադարեցրել է KFC–ի գովազդներում նկարահանվելը ՝ ընկերության մատակարարների և սպանդանոցների կողմից կենդանիների հանդեպ դաժան վերաբերմունքի պատճառով, սակայն  «Ըզվիք»–ին տված հարցազրույցում նա հերքել է դա ասելով ՝ «Դա PETA–ի անհեթեթությունն է։ Ես սիրում էի աշխատել KFC–ի համար։ PETA–ն փորձեց ինձ ներգրավել իրենց գործարքի մեջ, բայց ես կարծում եմ, որ KFC–ն իսկապես լուրջ քայլեր ձեռնարկեց, իսկ PETA–ն ՝ ոչ։ 2007 թվականին Ալեքսանդրը նկարահանվեց ASPCA–ի գովազդում, որը ցուցադրվում էր տարբեր հեռուստաալիքներով։ 2018 թվականին նա մարմնավորեց Գնդապետ Սանդերսին KFC–ի գովազդներում ՝ վերադառնալով  2002 թվականի իր դերին։

2003 թվականին Ալեքսանդրը Մարտին Շորթի հետ նկարահանվեց Լոս Անջելեսում բեմադրված Մել Բրուքսի «Պրոդյուսերները» մյուզիքլում։ 2004 թվականին նա հանդես եկավ Քելսի Գրեմերի հետ Չարլզ Դիքենսի «Սուրբ Ծննդյան երգ»  երաժշտական ադապտացիայում ՝ մարմնավորելով Ջեյքոբ Մառլիին։ Նույն թվականին Ալեքսանդրը կրկին գլխավոր դեր ստացավ հեռուստասեսությունում ՝ նկարահանվելով CBS–ի «Լսիր» (2004–05) սիթքոմում, սակայն սերիալը չունեցավ երկրորդ սեզոն։ Ալեքսանդրը սերիալի գլխավոր գործադիր պրոդյուսերն էր։ Այն հիմնված էր հայտնի սպորտային լրագրող Թոնի Կորնհայզերի կյանքի վրա։ 2005 թվականին նա հանդես եկավ «Ընտանիքի տղա,ով ապրում է Վեգասում» երաժշտական ալբոմում։ Ալեքսանդրը շարունակում էր ելույթ ունենալ կենդանի բեմադրություններում, այդ թվում Բարբրա Ստրեյզանդի հիշարժան ծննդյան երեկույթին, որը նվիրված էր Սթիվեն Սոնդհեյմին և անցկացվեց «Հոլիվուդ Բոուլ»–ում։ Այստեղ նա հանդես եկավ Անժելա Լենսբերիի հետ ՝ կատարելով հատվածներ «Սուինի Թոդ.Ֆլիթ Սթրիթի դև վարսավիրը» մյուզիքլից։ 2005 թվականին նա նաև նկարահանվեց «Մոնք» սերիալի «Միստր Մոնք և մյուս դետեկտիվը» էպիզոդում ՝ մարմնավորելով Մոնքի մրցակից Մարտի Իլսին։
link=https://en.wikipedia.org/wiki/File:Jason_Alexander_Fourth_of_July_(cropped).jpg|մինի|Ալեքսանդրը 2006 թվականին
2006 թվականին Ալեքսանդրը մասնակցեց «Ջիմի Քիմելը ուղիղ եթերում» շոուին, որտեղ ցուցադրեց մի քանի ինքնապաշտպանության տեխնիկա։ Նույն թվականին նա վարեց PBS–ի «Չորրորդ Կապիտոլիում» տոնակատարությունը Վաշինգտոնում, որտեղ հանդես եկավ երգով, պարով և թմբուկ նվագելով։ Ալեքսանդրը նկարահանվել է որպես մշտական դերասան «Բոլորն ատում են Քրիսին» սերիալի երկրորդ սեզոնում։ Նա վարել է Ուիլյամ Շաթների «Քոմեդի Սենթրալ Ռոուսթ» հումորային շոուն։ 2007 թվականին նա դարձավ Լոս Անջելեսի Ռեպրիզ թատերական ընկերութան  գեղարվեստական ղեկավար և այդ պաշտոնում աշխատեց մինչև 2013 թվականը, մինչ այն փակվեց։ Նախկինում այստեղ նա ղեկավարել է «Կիրակի Ջորջի հետ այգում» մյուզիքլը,իսկ 2007 թվականին ՝ նրա «Անիծյալ Յանկիներ» վերաթողարկումը։ 2007 թվականին Ալեքսանդրը հրավիրված դերակատար էր «Փառք Աստծո ՝ դու այստեղ ես» իմպրովիզացիոն հումորային շոուի երրորդ էպիզոդում։

Նա հաճախ եղել է հյուր և քննարկման մասնակից Բիլ Մարի «Քաղաքականապես սխալ» շոուում 1995, 1997 և 2000 թվականներին, ինչպես նաև «Իրական ժամանակ» շոուում 2006, 2009 and 2012 թվականներին։ Նա հայտնվել է նաև «Հոլիվուդյան քառակուսիներ»–ում 1999, 2002 and 2004 թվականներին, «Ուշ շոու» շոուում  2003, 2012, 2014 և 2015 թվականներին ` Քրեյգ Կիլբորնի, Քրեյգ Ֆերգյուսոնի և Ջեյմս Քորդենի հետ։ Ալեքսանդրը մասնակցել է նաև «Ուշ շոու Դեյվիդ Լեթերմանի հետ» շոուին 1989, 2000, և 2002 թվականներին, «Ուշ շոու Սթիվեն Քոլբերթի հետ» շոուին 2015 թվականին, և Ջիմի Ֆելոնի երեկոյան շոուին 2015 թվականին։ 2008 թվականին նա հյուր դերակատարում ունեցավ CBS–ի «Մտածել ինչպես հանցագործը» սերիալի չորրորդ սեզոնի «Գլուխգործոց» էպիզոդում ՝ մարմնավորելով պրոֆեսոր Ռոտշիլդին, որը բարձր կրթություն ունեցող սերիական մարդասպան էր, տարված Ֆիբոնաչիի հաջորդականությամբ, և ստիպում էր թիմին պայքարել ժամանակի դեմ ՝ փրկելու իր վերջին զոհերին։ Նույն սեզոնում նա վերադարձավ որպես ռեժիսոր, բենադրելով «Հակասական» էպիզոդը, որտեղ հանդես էր գալիս դերասան Ջեքսոն Ռետբոունը։

2008 թվականին Ալեքսանդրը վարեց Լոլ Սադբերի հումորային փառատոնի բացման գալա երեկոն Սադբերիում (Օնտարիո,Կանադա)։ Միջոցառումը ուղիղ հեռարձակվեց Կանադայի 60 Սինեպլեքս կինոթատրոններում, ինչը դարձավ առաջին նմանատիպ իրադարձությունը հումորային փառատոնի պատմության մեջ։ Նա հնչյունավորել է «Մթնշաղի գոտու ռադիո դրամաներ» աուդիո շոուի մի քանի էպիզոդներում։ 2008 և 2009 թվականներին Ալեքսանդրը Ավստրալիայում հանդես եկավ «Ջեյսոն Ալեքսանդրի կատակերգական հրաշալի շոու» ներկայացմամբ, որը ներառում էր ստենդափ, իմպրովիզացիա և երաժշտական կատարումներ։ Նմանատիպ շոու նա առաջին անգամ ներկայացրել էր 2006 թվականին ՝ «Ջեյսոն Ալեքսանդրի Սուրբ Ծննդյան կատակերգություն»  ծրագրով։ 2010 թվականի փետրվար–մարտ ամիսներին Ալեքսանդրը հանդես եկավ Լաս Վեգասում Պլանեթ Հոլիվուդ Ռեզորթում ՝ «Դոնի Քլեյի փորձը» շոուում։ Դոնննի Քլեյը ինքնօգնության «գուրու» կերպար է, որը նման է Ալեքսանդրի նախկին Բոբ Փաթերսոնի դերին։ Նա այս կերպարով շրջագայել է ԱՄՆ–ի դարբեր քաղաքներում և Օրիլիա քաղաքում (Օնտարիո,Կանադա)։ 2009 թվականին նա մարմնավորեց  Ջոսեֆին «Խոստման խոսքը» աուդիո Աստվածաշնչի նախագծում, որը ստեղծվել էր Թոմաս Նելսոն հրատարակչության կողմից։ Այս նախագծում ընդգծված էին բազմաթիվ դերասաններ, այդ թվում ՝ Ջեյմս Քևիզելը, Լուիս Գոսեթ Կրտսերը, Ջոն Ռիս Դևիսը, Ջոն Վոյթը, Հարի Սինիսը, Քրիստոֆեր ՄաքԴոնալդը, Մարիսա Թոմեյը և Ջոն Շնայդերը։ 2009 թվականին Ալեքսանդրը փոքր դեր ունեցավ «Հաչիկո՝մի շան պատմություն»–ում, որտեղ մարմնավորում էր երկաթուղային կայարանի կառավարչի դեր։

### 2010 թվականից մինչ այսօր
link=https://en.wikipedia.org/wiki/File:AlanHornJasonAlexanderMay10.jpg|մինի|Ալեքսանդրը Ալան Ֆ.Հորնի հետ 2010 թվականի մայիսին
2011 թվականին Ալեքսանդրը գլխավոր դերով հանդես եկավ «Բավականին տարօինակ ֆիլմ. Մեծացի՛ր, Թիմի Թըրնր» մարտաֆիլմում,որտեղ մարմնավորել է Կոսմոյին։ 2011 Ալեքսանդրը հյուր դերասան էր Harry’s Law սերիալի մեկ էպիզոդում ՝ մարմնավորելով ավագ դպրոցի ուսուցչին, ով հայց էր ներկայացրել աննօրինական աշխատանքից ազատվելու համար։ 2015 նա փոխարինեց Լոուրենս Դեյվիդին «Ձուկը մթության մեջ» Բրոդվեյյան ներկայացման գլխավոր դերում։ 2017 թվականին նա խաղաց Շերի Ռենե Սքոթի կողքին ՝ Ջոն Պատրիկ Շենլիի «Պորտուգալացի երեխան» պիեսի համաշխարհային պրիմիերային Մանհեթենի թատերական ակումբում։ 2018 թվականին նա մարմնավորեց բարմեն Օլիքսին «Օրվիլը» սերիալում։ Նույն թվականին նա խաղաց դրամատիկական ուսուցիչ Ջին Լանդիի դերը Young Sheldon սերիալի երկու էպիզոդներում։ 2020, 2021 և 2022 թվականներին նա կրկնեց Ջին Լանդիի դերը մեկ էպիզոդում։

2019 թվականին Ալեքսանդրը հանդես եկավ «Զարմանահրաշ տիկին Մեյզելը» սերիալում ՝ մարմնավորելով Էշեր Ֆրիդմանի դերը ՝ Բրոդվեյի սև ցուցակում ընդգծված դրամատուրգ, որը Միջ Մեյզելի հոր ՝ Էյբ Վայսմանի հին ընկերն էր։ 2020 թվականին նա Դեյթայմ «Էմմի» մրցանակի արժանացավ «Բացառիկ օրիգինալ երգ» անվանակարգում ՝ «Մուլտֆիլմերով ուղեղալցված» (2020) նախագծում «Վատ տղանե՞րը» երգի համար։ Նույն թվականին նա վարեց  «Շաբաթ երեկոյան Սեդեր» միջոցառումը ՝ առցանց «Պասեքի Սեդեր»–ը, որին մասնակցում էին բազմաթիվ հայտնի մարդիկ։ Այն նպատակ ուներ աջակցել CDC հիմնադրամին։

2023 թվականի փետրվարից նա համահեղինակեց «Իրո՞ք։ Ոչ,իրո՞ք» շաբաթական փոդքասթը ՝ Փիթեր Թիլդենի հետ, որտեղ իրենք և իրենց հյուրերը փորձում էին գտնել պատասխաններ «կյանքի ամենամռայլ,հետաքրքրական,շփոթեցնող և նյարդայնացնող հարցերին»։ 2023 թվականի հուլիսին Ալեքսանդրը իր Բրոդվեյյան ռեժիսորական դեբյուտն ունեցավ ՝ բեմադրելով Սենդի Ռաստինի «Ամառանոցը» կատակերգությունը։ Ներկայացման դերասանական կազմում էին Էրիկ ՄաքՔորմաքը, Լորա Բել Բանդին և Լիլի Կուպերը։ 2023 թվականի դեկտեմբերի 21–ին CBS–ի հատուկ թողարկման ՝ «Դիք Վան Դայք. 98 տարվա կախարդանքը» հեռարձակման ընթացքում Ալեքսանդրը կատարեց երկու երաժշտական համար, ապա եզրափակեց երեկոն ՝ Դիք Վան Դայքին նվիված խոսքերով։

## Անձնական կյանք
Ալեքսանդրը ամուսնացել է Դինա Ի.Թայթլի հետ 1982 թվականի մայիսի 31–ին։ Դինան ռեժիսոր Սթեյսի Թայթլի զարմուհին է։ Զույգն ունի ըրկու որդի ՝ Գաբրիել և Նոա։

2006 թվականի ապրիլի 24–30–ը Ալեքսանդրը մենտալիզմի և մոգության շոու է ներկայացրել Կախարդական ամրոցում (Հոլիվուդ,Կալիֆորնիա)։ Այս ներկայացման համար նրան շնորհվել է «Կախարդական արվեստների ակադեմիայի տարվա աճպարար» մրցանակը։ 1989 թվականին նա ստացել է «Կախարդական արվեստների ակատեմիայի պատանեկան նվաճումներ» մրցանակը։

### Բարեգործություն
Ալեքսանդրը եղել է Սկլերոդերմիայի հիմնադրամի ազգային խոսնակը, որը զբաղվում է հիվանդության վերաբերյալ իրազեկմամբ և աջակցում է տուժածներին։ 2005 թվականի ամռանը նա հանդես է եկել Լի Յակոկայի հետ ԴայմլերՔրայսելերի գովազդներում։ Յակոկան այդ գովազդներում նկարահանվել է Դենիզ Ֆաուստմանի Աուտոիմունության հետազոտությունների համար միջոցներ հավաքելու նպատակով, քանի որ նրանք երկուսն էլ ունեն մերձավորներ, որոնց կյանքը խաթավել է այդ հիվանդությունների պատճառով։

Ալեքսանդրը մասնակցել է Հեռուստատեսային պոկերի շոուների և մրցաշարերի։ Նա երկու անգամ հանդես է եկել «Բրավո»–ի «Հայտնիների պոկերի մրցույթ» շոուում և հաղթել 8–րդ սեզոնի եզրափակիչ սեղանին։ Նա շահել է 500,000 դոլար, որը նվիրաբերել է «Ամերիկայի միասնական ուղի» բարեգործական կազմակերպությանը ՝ Նոր Օռլեանի բնակիչներին օգնելու համար։ 2007 թվականին նա մասնակցել է «Պոկերի համաշխարհային շարք» գլխավոր իրադարձությանը, բայց դուրս է մնացել երկրորդ օրը։ 2009 թվականին նա վերադարձել է և հասել երրորդ օրվան ՝ զբաղեցնելով դաշտի լավագույն 30%–ը։ Ալեքսանդրը մասնակցել է NBC–ի շոուի «Հայտնիներ և մենթորներ» թողարկմանը, որտեղ զբաղեցրել է 6–րդ տեղը ՝ պարտվելով պրոֆեսիոնալ պոկեր խաղացող Գևին Սմիթին։ Նա պայմանագիր է կնքել ՊոկերՍթարի հետ և խաղում է Ջ. Ալեքսանդր անվան տակ։ 2021 թվականին նա մասնակցել է «Մանկական ուռուցքների հիմնադրամ»–ի կողմից կազմակերպված վիրտուալ Ազգային պոկեր մրցաշարին, որի նպատակն էր նվիրատվություններ հավաքել Նեյրոֆիբրոմատոզի հետազոտությունների համար։

### Քաղաքական հայացքներ
Ալեքսանդրը եղել է «Մեկ ձայն» նախաձեռնության ակտիվ աջակիցներից մեկը, որը ձգտում է ներգրավել չափավոր իսրայելցիների և պաղեստինցիների ՝ փոխադարձ խաղաղության համաձայնագիր կնքելու համար։ Նա նշել է, որ բազմիցս այցելել է Իսրայել և տեսել խաղաղության ուղղությամբ որոշակի առաջընթաց։

2012 թվականի դեկտեմբերի 6–ին Ալեքսանդրը երրորդ անգամ վարել է «Իսրայելի պաշտպանության բանակի բարեկամներ» բարեգործական կազմակերպության գալա միջոցառումը, որը ֆինանսավորում է Իսրայելի պաշտպանության բանակի կրթական, մշակութային և ժամանցային ծրագրերը։ Միջոցառմանը նախատեսված էր նաև Սթիվի Ուանդերի ելույթը,որը,սակայն, չեղարկվեց ՝ ՄԱԿ–ի առաջարկությամբ և «Բոյկոտ, օտարում և պատժամիջոցներ» շարժման հանրային խնդրագրի ազդեցությամբ։ Ալեքսանդրը, ով միջոցառման ժամանակ հարցազրույց է տվել «Հրեական նորությունների սինդիկատ»–ին, հայտնել է, որ աջակցում է «Մեկ ձայն» շարժմանը,ընդունում է Պաղեստինի օկուպացիայի փաստը և կողմ է երկու պետության լուծմանը։ Սակայն, նրա այս դիրքորոշումը քննադատության է արժանացել «Կանգնիր մեր կողքին» կազմակերպության գործադիր տնօրեն Ռոզ Ռոթշտեյնի կողմից։ Երբ հարցրին Իսրայելի պաշտպանության բանակի մասին  Ալեքսանդրը հայտարարեց, որ նրանք «հումանիստ և ազնիվ» զինվորներ են ՝ նշելով. «Նրանք ամենաբարի, ամենամարդասիրական, ամենահիասքանչ և ամենահումանիստ զինվորներից են, որոնց երբևէ հանդիպել եմ։ Երբեք չի կարող կասկած լինել, որ ես նույնպես Իսրայելի կողմնակիցն եմ։ Երբ Ալեքսանդրին հարցրել են, թե ինչու է բազմիցս վարել այդ միջոցառումը,նա պատասխանել է. «Նրանք նախևառաջ չեն հասկանում, թե ինչ է [FIDF]–ը և դա դիտարկում են որպես միայն իսրայելական բանակի աջակցության միջոց, և նրանք չեն հասկանում, թե ինչպես կարող եմ ես հայտարարել, որ պաշտպանում եմ երկու կողմերին էլ։ Հաշվի առնելով, որ այս երեկո շատերի ուշադրությունն է այս իրադարձության վրա, ես կարևոր համարեցի բարձրանալ բեմ և ասել. «Ահա թե ինչու կարող եմ պաշտպանել Իսրայելը,բայց ես չեմ անտեսում, որ մենք հակամարտության մեջ ենք, և ես բոլորին հավասարապես պատասխանատու եմ համարում, ինչպես նաև բոլորին հավասարապես իմ սրտում»։ 2015 թվականի նոյեմբերի 6–ին նա կրկին վարեց միջոցառում Կալիֆոռնիայում ՝ Բևերլի Հիլթոն հյուրանոցում, որի ընթացքում հավաքեց 31 միլիոն դոլար ՝ Իսրայելի պաշտպանության բանակի զինվորների կրթական, մշակութային և ժամանցային ծրագրեր ու հնարավորություններ ապահովելու համար։

Ալեքսանդրը Դեմոկրատական կուսակցության կողմնակից էր։ Նա աջակցում է նույնասեռ ամուսնություններին և հրազենի վրա սահմանափակումներ դնելու նախաձեռնություններին։ 2020 թվականին նա քարոզարշավ է անցկացրել Տեխասի դեմոկրատների համար ՝ իր նախկին Seinfeld–ի գործընկերների ՝ Ջուլիա Լուի–Դրեյֆուսի և Լարի Դեյվիդի հետ միասին։ Նա 2012 թվականին աջակցել է Բարաք Օբամային, իսկ 2020 թվականին ՝ Ջո Բայդենին։ Ալեքսանդրը եղել է նաև Թրամփի վարչակազմի բացահայտ քննադատը և հաճախ ծաղրել է Դոնալդ Թրամփի պարային շարժումները։ Նա Հանրապետական սենատոր Թեդ Քրուզին անվանել է «հիմարների խանութ»–ից դուրս եկած ապուշ՝նկատի ունենալով «Սայնֆելդ»–ում արված կատակը։

## Ֆիլմագրություն
### Ֆիլմեր

### Հեռուստատեսություն

### Թատրոն

### Երաժշտական տեսահոլովակներ

### Տեսախաղեր

### Ռեժիսոր

## Պարգևներ և առաջադրումներ

## Հղումներ


## Արտաքին հղումներ
* 
* A 1999 Interview about his 1981 Broadway role in *[[:en:Merrily We Roll Along (musical)|Merrily We Roll Along]]*

Կատեգորիա:20-րդ դարի ամերիկացի հրեաներ
Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի հրեաներ
Կատեգորիա:21-րդ դարի ամերիկացի տղամարդ դերասաններ
Կատեգորիա:«Դրամա Դեսկ» մրցանակի դափնեկիրներ
Կատեգորիա:«Թոնի» մրցանակի դափնեկիրներ
Կատեգորիա:Ամերիկացի տղամարդ կատակերգուներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Աուդիոգիրք կարդացողներ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի կինոռեժիսորներ
Կատեգորիա:«Էմմի» մրցանակի դափնեկիրներ
Կատեգորիա:Ամերիկացի թատերական ռեժիսորներ
Կատեգորիա:Բեմական կեղծանուններ